
Da li se može dati smjernica tragaocima za znanjem kako bi se  

istinski posvetili pozivu ka Allahu, dž.š.? 


* 
* 
* 
* 
* 
* 
* 

 
Nema oprečnosti između traganja za znanjem i pozivanja u Allahovu vjeru?

U suštini, poziv u kojem nema traganja za znanjem ne nosi u sebi dobro, a to znači da se takvim pozivanjem mnogo gubi. Obaveza je tragaocima za znanjem da uče, ali i da istovremeno pozivaju  

ka Allahu. Šta sprečava onoga ko traži ***[znanje](https://pitajucene.com/search/znanj/questions/ "Pretraži pitanja o znanju")***, da kada vidi zalutalu osobu, pa makar se on nalazio i u samom mesdžidu u kojem stječe znanje, da mu uputi savjet i pozove ga ka Allahu, dž.š.?  

Šta ga sprečava kada izađe na ulicu i izvršava svoje potrebe, da poziva ka Allahu, dž.š., one koji su udaljeni od Allahove vjere? Šta ga sprečava da kada bude u svojoj školi i vidi učenike koji su  

udaljeni od Allahove vjere, da ih pozove u Istinu, da se s njima druži ili da im pomogne u rješavanju njihovih problema?  

Ako neki čovjek vidi drugoga kako čini nepokomost, ne izvršavajući ono što mu je naređeno ili čineći ono što mu je zabranjeno, pa ga počne prezirati, osjećati prema njemu odbojnost, te se odnjega počne udaljavati i gubiti nadu u njegovo pokajanje, ovakav odnos prema dotičnoj osobi  

je očita greška i veliki problem. Uzvišeni Allah pojasnio nam je da trebamo biti strpljivi i nadati se Njegovoj nagradi. Allah, dž.š., kaže Svom Vjerovjesniku sallallahu alejhi ve sellem: “Ti izdrži kao što su izdržali odlučni poslanici i ne traži da im ***[kazna](https://pitajucene.com/search/kazna/questions/ "Pretraži pitanja o kaznama")*** što prije dođe.” (El-Ahkaf, 35) Čovjek je obavezan da bude strpljiv i da se nada nagradi, makar ponekad bio ponižavan ili omalovažavan. Kad je Vjerovjesnik, sallallahu alejhi ve sellem, povrijedio prst u džihadu, rekao je: ‘Ti si samo prst koji se okrvavio i na Allahovom putu si to doživio. “‘ 


Iz knjige “ISLAMSKO BUĐENJE”  

Autor: Šejh Muhammed b. Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***


Preuzmi knjigu u pdf formatu:  

<https://pitajucene.com/wp-content/uploads/2019/07/Islamsko-Budjenje-pravila-I-Smjernice-El-Usejmin.pdf>


